Forslag til vedtak fra fylkesstyret i Oslo nei til EU

Vedtekter for Oslo Nei til EU

Vedtektene ble sist endret på årsmøtet i fylkeslaget 16.03.2011.

Forklaring:  
~~Overstrøket tekst foreslås ut~~

Gul tekst er forslag til ny tekst

§ 1: Formål

~~Nei til EU motarbeider norsk medlemskap i EU. Nei til EU arbeider for:~~

~~-å sikre sikre norsk suverenitet på områder som er vesentlig for den norske  
velferdsstaten~~

~~-full handlefrihet til ansvarlig forvaltning av miljø og ressurser~~

~~-at tilpasning til EUs indre marked ikke må skje på bekostning av solidaritet med de land og befolkningsgrupper som er mest avhengige av internasjonal hjelp og støtte~~

~~Nei til EU krever at tilpasning av lover og regler til EUs indre marked ikke må gå på tvers av flertallets grunnholdninger ved folkeavstemningene i 1972 og 1994, der verdier som frihet, rettferdighet, internasjonal solidaritet og miljøvern sto sentralt.~~

Nei til EU er en landsomfattende, tverrpolitisk og antirasistisk organisasjon.   
Nei til EU arbeider for at Norge ikke skal bli medlem i Den europeiske union for derved å sikre:

* Norsk demokratiet og norsk suverenitet på alle områder inkludert den   
   norske velferdsstaten
* full handlefrihet til ansvarlig nasjonal forvaltning av miljø og ressurser
* at tilpasning til EUs indre marked ikke skjer på bekostning av solidaritet  
   med land og befolkningsgrupper som er mest avhengige av internasjonal   
   hjelp og støtte

Nei til EU arbeider for å forhindre at EUs lover og regler gjennom vårt EØS-medlemskap tilsidesetter norske lover og regler. Verdier som frihet, rettferdighet, internasjonal solidaritet, nasjonalt sjølstyre, respekt for grunnloven og miljøvern står fremdeles sentralt for Nei til EU.

Fylkesstyret gis fullmakt til å oppdatere denne paragrafen fortløpende, i tråd med lovlig fattede endringer gjort av Nei til EUs styrende organer

§ 2: Arbeidsformer

Fylkeslaget er en del av Nei til EU og samarbeider med den sentrale ledelsen om arbeidsformer for å oppfylle formålsparagrafen. Fylkeslaget skal i hovedsak drive informasjonsvirksomhet og arbeide for å styrke organisasjonsapparatet på det   
lokale plan.

§ 3: Medlemmer

Som medlemmer regnes de som har betalt årskontingent. Medlemskapet knyttes fortrinnsvis til lokallaget som er nærmest der vedkommende bor, eller direkte til fylkeslaget.

§ 4: Årsmøtet

Alle medlemmer har stemmerett på årsmøtet. Vanligvis holdes årsmøtet innen utgangen av april. Årsmøtet sammenkalles med minst seks ukers varsel. Saker som ønskes behandlet, må være fylkesstyret i hende senest fire uker før årsmøtet.

Sakspapirer sendes ut senest to uker før årsmøtet. Ekstraordinært årsmøte avholdes når styret eller minst ¼ av lokallagene krever det.

Årsmøtet skal behandle:

Årsberetning   
Regnskap med revisjonsberetning

Rammebudsjett herunder fordelingen av kontingent til lokallagene  
Arbeidsplan

Innkomne saker

Redegjørelse fra kontrollkomiteen

Valg av:

1. Leder, nestleder, minst fire styremedlemmer samt tre vararepresentanter. Det må tilstrebes å få til størst mulig bredde i sammensetningen av fylkesstyret.
2. To revisorer
3. Kontrollkomité med tre medlemmer, ~~herunder leder~~
4. Valgkomité med fem medlemmer, deriblant leder. Medlemmer av det sittende styret kan ikke velges til valgkomiteen
5. Delegater til Nei til EUs Landsmøte. Det skal velges seks delegater som sammen med fylkesleder utgjør fylkeslagets utsendinger. I tillegg velges inntil seks varadelegater  
   Av de syv utsendingene skal det være minst tre av hvert kjønn. Kjønnskvotering må også gjelde for valg av varadelegater.

§ 5: Fylkesstyret

Fylkesstyret består av minst seks medlemmer, samt én representant fra UmEU i Oslo med fulle rettigheter. Vararepresentantene har møte-, tale- og forslagsrett, men ikke stemmerett. Ved forfall av faste styremedlemmer, rykker vararepresentantene opp med fulle rettigheter. ~~så lenge det ikke er forfall til styremøtene.~~

Styret

* velger selv sekretær, kasserer og andre verv eller utvalg som styret finner formålstjenlig.
* kan oppnevne arbeidsutvalg.
* oppnevner utsendinger til rådsmøtet i Nei til EU.
* godkjenner lokale lag innen fylkeslaget og har ansvar for at disse har fungerende styrer.
* har ansvar for å påse at hvert enkelt lokallag har minimum en kontaktperson.
* skal påse at det er best mulig informasjonsutveksling mellom leddene i fylkesorganisasjonen.
* innkaller til minst ett medlemsmøte i årsmøteperioden.
* vedtak treffes ved flertallsbeslutninger.
* er beslutningsdyktig når minst halvparten av medlemmene med fulle rettigheter er til stede.

§ 6: Nei til EUs landsmøte

Fylkesstyret innkaller til medlemsmøte for å behandle landsmøtesaker og eventuelt supplere valg av delegater. Møtet avholdes fortrinnsvis rett etter at landsmøtepapirene er mottatt av fylkesstyret.

~~Møtet velger seks delegater som sammen med fylkesleder utgjør fylkeslagets utsendinger.I tillegg velges inntil fire varadele gater. Av de syv utsendingene skal det være minst tre av hvert kjønn. Kjønnskvotering må også gjelde for valg av varadelegater.~~

§ 7: Avstemningsregler

For årsmøtet, representantskapet og medlemsmøtet i forkant av landsmøtet gjelder:

Alle vedtak unntak § 8 fattes ved alminnelig flertall av de avgitte stemmer:   
Verken blanke stemmesedler eller de som ved håndsopprekning unnlater å stemme, teller med.

I tilfelle stemmelikhet er framlegget forkastet. I tilfelle stemmelikhet ved valg til tillitsverv avgjøres valget ved loddtrekning. Skriftlig avstemning finner sted når dette kreves.

§ 8: Endring av vedtektene

Disse vedtekter kan bare endres ved 2/3 flertall på et lovlig innkalt årsmøte i fylkeslaget, og hvor innholdet i endringsforslaget er kommet styret i hende senest 4 uker før årsmøtet, jf. § 4.

§ 9: Oppløsning av fylkeslaget

Oppløsning av fylkeslaget kan bare skje med ¾ flertall på et lovlig innkalt årsmøte i fylkeslaget.

Fylkeslagets midler overføres til Nei til EU sentralt. Hvis NtEU er oppløst, fatter årsmøtet vedtak om hvordan midlene skal disponeres.

§ 10:  
  
Forholdet til Nei til EUs sentrale vedtekter.

Fylkeslagets vedtekter er underlagt de sentrale vedtektene. Ved endringer i de sentrale vedtektene som berører fylkeslagenes vedtekter, må disse endres. Fylkeslag kan ikke ha vedtekter som er i strid med de sentrale vedtektene.